แนวคิดศาสนาอิสลาม–ยูดาห์
**การลงโทษในหลุมฝังศพ** (อาหรับ: عذاب القبر *ʿAzāb ul-Qabr* บางครั้งแปลเป็น **การทรมานในหลุมฝังศพ**) เป็นแนวคิดเกี่ยวกับช่วงเวลาระหว่างความตายถึงการฟื้นคืนชีพในวันพิพากษาในศาสนายูดาห์-อิสลาม ในฮะดีษบางส่วนบันทึกว่าดวงวิญญาณของคนชั่วจะถูกลงโทษจากเทวทูตสองตนในหลุมฝังศพ ในขณะที่ผู้ศรัทธาจะพบว่าหลุมฝังศพของตนนั้น "สงบสุขและเป็นสุข"

การลงโทษในหลุมฝังศพไม่ปรากฏในอัลกุรอาน แต่ปรากฏในฮะดีษที่รวบรวมโดยอิบน์ ฮันบัล และปรากฏเร็วสุดถึงคริสต์ศตวรรษที่ 9 ปัจจุบันยังคงปรากฏในหมู่ซุนนีและชีอะฮ์ส่วนใหญ่

แนวคิดที่คล้ายกันปรากฏในรายงานศาสนายูดาห์ที่คนชั่วจะถูกลงโทษจากเทวทูตแห่งการทำลายล้าง ในบริเวณที่อยู่กึ่งกลางระหว่างการฟื้นคืนชีพผู้เสียชีวิตกับการเสียชีวิตของปัจเจกบุคคล

ศาสนา
-----

### อิสลาม

ดูเพิ่ม: อวสานวิทยาอิสลาม
อัลกุรอานกล่าวอ้างถึงช่วงเวลาระหว่างความตายกับการฟื้นคืนชีพน้อยมาก โดยไม่ได้กล่าวถึงรางวัลหรือการลงโทษใด ๆ ที่จะเกิดแก่ผู้เสียชีวิตในหลุมฝังศพอย่างไรก็ตาม อัลกุรานได้กล่าวถึงบุคคลส่วนหนึ่งอย่างผู้พลีชีพมีชีวิตและไม่ตายใน 2:154 และยังระบุใน 71:25 ด้วยว่ามีบางคนอยู่ในนรกไว้แล้ว คำว่า *บัรซัค* บ่งชี้ว่าคนตายและคนเป็นอยู่แยกจากกัน และไม่สามารถติดต่อกันได้ หรืออาจสื่อถึงช่วงเวลาระหว่างวันฟื้นคืนชีพกับความตาย และเป็นคำพ้องของ "หลุมฝังศพ" ในขณะที่ส่วนหนึ่งถือว่าบัรซัคเปรียบเสมือนโลกที่แบ่งแยกและเชื่อมโลกแห่งความตายกับโลกที่มีชีวิตอยู่ไปพร้อม ๆ กัน ดังนั้น ธรรมเนียมมุสลิมบางส่วนโต้แย้งถึงความเป็นไปได้ในการติดต่อผู้เสียชีวิตผ่านการนอนบนหลุมฝังศพ

หลังการฝังศพ แต่ละคนจะถูกมุนกัรและนะกีร เทวทูตสองตนที่พระเจ้าแต่งตั้งให้สอบสวนผู้เสียชีวิตเพื่อทดสอบความศรัทธา ผู้ศรัทธาจะตอบคำถามถูกและใช้ชีวิตอย่างสงบสุข ในขณะที่คนบาปและผู้ปฏิเสธศรัทธาจะตอบคำถามไม่ได้และมีการลงโทษตามมา ในโลกบัรซัค ดวงวิญญาณของคนบาปและผู้ปฏิเสธศรัทธาจะถูกเก็บไว้และถูกลงโทษในสถานที่ที่มีชื่อว่า*ซิจญีน* ซึ่งกล่าวกันว่าอยู้ในชั้นใต้สุดของโลก (ตามธรรมเนียมระบุว่าในนรก ก่อนวันฟื้นคืนชีพ) ส่วนดวงวิญญาณของผู้ศรัทธาจะถูกเก็บไว้ที่*อิลลีย์ยีน* บางรายงานระบุว่าอิลลีย์ยีนอยู่ในสวรรค์ มีความเชื่อว่าไฟ ซึ่งแทนการกระทำไม่ดีของตนเอง สามารถมองเห็นได้ในระหว่างการลงโทษในหลุมฝังศพ และความเจ็บปวดทางวิญญาณที่เกิดจากสิ่งนี้สามารถนำไปสู่การชำระล้างดวงวิญญาณได้

### ยูดาห์

วรรณกรรมรับไบมีธรรมเนียมมากมายเกี่ยวกับเทวทูตผู้ลงโทษตีสอนคนตาย ในหนังสือศาสนายูดาห์ ดวงวิญญาณของคนชั่วจะถูกลงโทษในโลกหลังความตายโดยดุมาห์และเทวทูตแห่งการทำลายล้างใต้บังคับบัญชา 3 ตน ดวงวิญญาณจะถูกทรมานทุกวัน ยกเว้นเพียงวันสะบาโต Arent Jan Wensinck (1882-1939) นักบูรพทิศนิยมชาวดัตช์ โต้แย้งว่าธรรมเนียมการลงโทษในหลุมฝังศพของศาสนายูดาห์ปรากฏขึ้นหลังศาสนาอิสลาม ดังนั้นเรื่องนี้จึงมีอิทธิพลต่อศาสนายูดาห์มากกว่าศาสนายูดาห์มีอิทธิพลต่อศาสนาอิสลาม

อ้างอิง
-------

### หมายเหตุ

### อ้างอิง

1. 1 2  J. A. C. Brown, *Misquoting Muhammad*, 2014: p. 46
2. ↑  "Punishment of the Grave (Azab-e-Qabr)".
3. ↑  Sarah Tarlow, Liv Nilsson Stutz. *The Oxford Handbook of the Archaeology of Death and Burial*. OUP Oxford. ISBN 978-0191650390.
4. 1 2  Jane I. Smith, Yvonne Yazbeck Haddad *Islamic Understanding of Death and Resurrection* State University of New York Press 1981 ISBN 978-0873955072 p. 32
5. ↑  Ashiq Ilahi Bulandshahri (1994). *What Happens After Death*. p. 2.
6. ↑  Christian Lange Paradise and Hell in Islamic Traditions Cambridge University Press, 2015 ISBN 978-0-521-50637-3 p. 122
7. ↑  Werner Diem, Marco Schöller The Living and the Dead in Islam: Epitaphs as texts Otto Harrassowitz Verlag, 2004 ISBN 9783447050838 p. 116
8. ↑  Matt Stefon, บ.ก. (2010). *Islamic Beliefs and Practices*. New York: Britannica Educational Publishing. pp. 83–85. ISBN 978-1-61530-060-0.
9. ↑  Nigosian, S. A. (2004). *Islam: Its History, Teaching, and Practices*. Indiana University Press. pp. 123–124. ISBN 0-253-21627-3.
10. 1 2  *Maariful Quran* (exegesis of the Quran) by Muhammad Shafi Usmani. Karachi. Chapter 83.
11. ↑  "Feuer".
12. ↑   Eichler, Paul Arno, 1889 *Die Dschinn, Teufel und Engel in Koran [microform]* pp. 105–106 (German)
13. ↑  Howard Schwartz (2006). *Tree of Souls: The Mythology of Judaism* Oxford University Press, ISBN 978-0195327137 p. 236
14. ↑  Sara Kuehn 
Stefan Leder 
Hans-Peter Pökel *The Intermediate Worlds of Angels* 
Islamic Representations of Celestial Beings 
in Transcultural Contexts *Beiruter Texte und Studien 114 2019 isbn ISBN 978-3-95650-623-9 p. 318*

### หนังสือ

* Brown, Jonathan A.C. (2014). *Misquoting Muhammad: The Challenge and Choices of Interpreting the Prophet's Legacy*. Oneworld Publications. ISBN 978-1780744209. สืบค้นเมื่อ 4 June 2018.

แหล่งข้อมูลอื่น
---------------

* The Death, Life After Death, The Signs of the Hour